Angliya premer-ligasining 22-turidan o‘rin olgan barcha uchrashuvlar yakuniga yetdi. So‘nggi uchrashuvni peshqadam «Chelsi» «Hall Siti»ni qabul qildi. Diyego Kosta va Garri Keyxill tomonidan kiritilgan gollar londonliklarga ishonchli g‘alabani taqdim etdi — 2:0. Ushbu g‘alabadan keyin Antonio Konte shogirdlari hisobidagi ochkolar soni 55taga yetdi va jamoa eng yaqin ta’qibchisi «Arsenal»ni 8 ochkoga ortda qoldirib ketdi. «Hall» esa 16 ochko bilan 19-pog‘onani egallab turibdi. APL, 22-tur Chelsi – Hall Siti 2:0 (1:0) Gollar: Diyego Kosta (45+7), Keyxill (81). Chelsi: Kurtua, David Luiz, Keyxill, Alonso, Aspilikueta, Matich, Mozes, Pedro (Villian, 71), Kante, Azar (Fabregas, 71), Diyego Kosta (Batshuayi, 87).  Hall: Yakupovich, Maguayr, Douson, Devis (Nyass, 59), Elabdellaui, Evandro, Meyson (Meyler, 21), Xaddlstoun, Klukas, Robertson, Ernandes (Diomande, 75).  Ogohlantirishlar: Douson (7), Devis (26), Kante (43), Robertson (52).